Coirbås et coirnayes (indje)

Les coirbås u les coirnayes (eto les crahås)Po tos les nos e walon, et leus accints, loukîz al notule ALW 8 49 (corbeau) et 50 (corneille)., c' est des gros noers moxhons del famile ås coirbås (coirbidîs).

Li mot pout esse diné a diferins djinres, mins c' est aprume des Corvus.

 Coirbidîs

 Motlî  
Dins l' cåzaedje di tos les djoûs, on a spoté les coirbås di tos les nos:
 d' après leu criyaedje: on «cwåk» (cwâk)ALW 8, come ådzeu, on «crok» (u «cro»
 d' après des ptits nos d' djin: on noer colas u colåd (colâ)

 Sôres 
E walon, on lome coirbå deus especes di coirbå : 
 li grand coirbå, Corvus corax, k' a divnou mo råle e Walonreye
 eyet li ptit coirbå u coirbå å blanc betch, Corvus frugilegus.

Mins on dene ossu l' no a des ôtes sôres di noers oujheas:
 coirbå d' clokî (tchawe, Corvus monedula).G8 a «coirbâ»
 coirbå d' ivier (gris-mantea, blanke coirnaye Corvus cornix).ALW 8 p. 105
 coirbå d' maraexhe (coirnaye, Corvus corone)

On lome coirnaye, mins eto «coirbå»S0 a «cwarbâ».:
 li noere coirnaye Corvus corone
 et l' gris-mantea u blanke coirnaye Corvus cornix''''.

Les oujheas do djinre Corvus k' i gn a pont e l' Walonreye seront lomés coirbå u coirnaye, sovint a l' assulon do lomaedje e francès.

On va eto lomer insi des noers oujheas di ds ôtes djinres, come:
 li coirbå å rodje betch, Pyrrhocorax pyrrhocorax k' on n' trouve nén e l' Walonreye.

 Dins l' lingaedje walon 
 Dins les spots d' viyaedje 
Les Coirbås, c' est li såvadje no des dmorants di Bergueme, Lutrubwès, Rucogne-dilé-Bastogne, Atrivå.

 Dins les floricontes ratournés e walon 
Li pus cnoxhou, c' est «Li coirbå et li rnåd», k' i gn a bråmint des modêyes e walon.

Gn a eto èn ôte: «li coirbå ki vleut fé come l' aigue».

 Dins les ratourneures 
On pinse a s' noer ploumaedje: noer come on coirbå. Come c' est l' coleur do doû, on dit k' i poite måleur:les agaesses et l' vî coirbå, c' est sene di moirt.S0 todi a «cwarbâ»

Dins des ôtes dijhêyes, on dit k' i vike vî: «viker cint-z ans». Adon, si l' djin est malårdieus, on dirè: «i n' vicrè nén l' veye d' on coirbå».

Po deus ki sont todi e margaye, on dit: «i s' etindèt come miyot et coirbå|». Come d' efet, on voet sovint on miyot ki porshût on coirbå e volant après.

 Sourdants 

Categoreye:Oujheas
Categoreye:Coirbidîs